Kortverhale deur Irma Joubert | penpunt
Kortverhale deur Irma Joubert
Vroeër vanjaar het ek ’n besoek gebring aan ons DBV hier in Kempton Park. Ek het ’n klompie boeke na die boekwinkel geneem en met heelwat meer weggegaan. Ek het juwele daar raakgeloop, onder andere ’n Irma Joubert wat ek nog nie onder oë gehad het nie.
Tuiskoms is ’n bundel kortverhale wat in 2011 gepubliseer is. Die sestien kortverhale het vanaf 2004 is verskeie tydskrifte verskyn en is die skrywer se vroegste werk. Die subtitel lui: Stories oor die liefde, en handel oor liefde in al sy vorme. Selfs die kostelike verhaal van ’n stoepswaeltjie wat, buite die aanvaarde norme, verlief raak op ’n brugswaeltjie. Dit herinner my aan die bekende Twee vir ’n stuiwer.
Hoewel die verhale oor ‘n tydperk van ses jaar geskryf is, is die skryfstyl konsekwent en lekker om te lees. Selfs binne die beperkte woordtelling, slaag die skrywer om haar karakters volrond te skets en telkens ’n goeie greep uit die lewensverhale oor te dra.
’n Lekkerte om hierdie boek by my groeiende versameling van Irma Joubert se boeke te voeg.
3 thoughts on “Kortverhale deur Irma Joubert”
Ek koop en lees elke Irma Joubert boek, Amanda!
June 20, 2020 at 06:44
Van haar reekse het ek nog by die biblioteek uitgeneem, maar ek vul nou my eie versameling aan soos ek kan. Sy is n meester
June 22, 2020 at 04:08
Ek stem met jou saam, sy is defnitiief ń uitstaande skryfster!